ערן אורטל

ערן אורטל (נולד ב-22 בספטמבר 1971) הוא קצין בצה"ל במילואים בדרגת תת-אלוף שהיה מפקד מרכז דדו לחשיבה צבאית בינתחומית.

==ביוגרפיה==
אורטל נולד בבת ים. התגייס לצה"ל לגרעין נח"ל בשנת 1989 ושירת בחיל האיסוף הקרבי בלבנון ובשטחי יהודה ושומרון. בשנת 1993 השתחרר מצה"ל ולמד תואר ראשון בהיסטוריה ומדע המדינה ותואר שני בלימודי ביטחון באוניברסיטת תל אביב. בשנת 1999 חזר לצה"ל כחוקר במרכז לניתוח מערכות (מנת"ם) באגף התכנון. בשנת 2004 עבר לחטיבת המבצעים שם מילא שורת תפקידים בתחום התכנון האופרטיבי. בשנת 2012 סיים קורס מפקדי חטיבות והחל ללמוד במכללה לביטחון לאומי שם שימש גם כעמית מחקר. בשנת 2013 הועלה לדרגת אל"ם ומונה לראש צוות החשיבה במרכז דדו לחשיבה צבאית בינתחומית. בשנת 2019 הועלה לדרגת תת-אלוף ומונה למפקד המרכז. בשנת 2023 סיים את תפקידו במרכז דדו והחל תקופת מחקר במכון הובר באוניברסיטת סטנפורד. תמצית המחקר פורסמה בכתב העת של המכון ובמרכזה אבחנתו של אורטל לגבי הגל הצבאי הנדרש הבא. בשנות שירותו התמחה אורטל בתחום התכנון האופרטיבי ובניין הכוח הצבאי ברמת המטה-הכללי. עם שחרורו מצה"ל השתלב אורטל כחוקר במכונים מובילים כמו [https://www.hoover.org/ Hoover Institution] באוניברסיטת סטנפורד,<ref></ref> ו[https://besacenter.org/he/ מרכז בגין סאדאת]<ref></ref> באוניברסיטת בר-אילן, כמרצה באוניברסיטת רייכמן וכיועץ לענייני צבא טכנולוגיה ואסטרטגיה.

== עיקרי עבודתו ==
בשנות פעילותו במרכז דדו אורטל הוביל גישה ביקורתית כלפי הנחות יסוד וצורות פעולה מערכתיות מקובלות בצה"ל, בתחומי אסטרטגיה והפעלת כוח כמו גם בהיבטי בניין הכוח. אורטל מקדם גישה מתחום אמנות המערכה, ובמסגרת תפקידו ייסד את כתב עת לטרנספורמציה צבאית ולאמנות המערכה – בין הקטבים, הכולל מאמרים בליבת העיסוק הצבאי מטעם בכירי צה"ל ומערכת הביטחון. אורטל נחשב לבעל דעה עצמאית שהתאוריות שלו איתגרו לא פעם את התפיסה הצבאית המסורתית, בעיקר בהקשרי בניין הכוח והתפיסה האסטרטגית של צה"ל. על רקע ביקורת נוקבת שנמתחה על המכון לחקר תורת המערכה (שקדם למרכז דדו), אורטל מזוהה עם אסכולה חשיבה מערכתית אחרת בצה"ל.<ref></ref> ספרו "המלחמה שלפני" שמסכם את עיקר עבודתו בשנים 2010–2021 תואר על ידי ד"ר איתן שמיר כ"ספר חובה לכל מי שמעוניין להבין לעומק את הוויכוחים המתנהלים בתוך צה"ל ואת כיווני התפתחותו הנוכחיים",<ref></ref> ועל ידי פרופ' דימה אדמסקי כ"טקסט קנוני לכל חוקר או איש מערכת הביטחון הישראלית".<ref></ref> ד"ר דותן דרוק כתב כי "ספר זה חשוב שיהיה אחד מהמקורות שבהם עושים שימוש בהכשרות הפיקוד והמטה בצה"ל".<ref></ref> האלוף (מיל') גרשון הכהן כתב כי "ספרו החדש של תא"ל ערן אורטל, 'המלחמה שלפני', מציע מבט עומק להתפתחות תפיסת הלחימה הישראלית למול השתנות תופעת המלחמה במאה ה-21".<ref></ref> בעקבות מלחמת השבעה באוקטובר חזר אורטל לנתח ולכתוב בנושאים צבאיים. בין פרסומיו עבודה שניתחה את לקחי הלחימה בעזה לקראת מלחמה בלבנון<ref></ref> ועבודה המזהירה מלקחים פופוליסטיים ונמהרים מדי מהמלחמה, תוך הצגת עקרונות לדיון באסטרטגיית הביטחון הרצויה לישראל.<ref></ref>

=== ביקורת על תפיסת צה"ל ===
אורטל, יחד עם אז תא"ל תמיר ידעי, תיאר את דפוס הפעולה של צה"ל מאז מבצע דין וחשבון כדוקטרינה דה-פקטו, שאותה כינו "פרדיגמת מבצעי ההרתעה". אורטל וידעי תיארו את הסיבות המרכזיות לעליית הפרדיגמה הזו – עליית יכולות האש מנגד, ירידת הכדאיות והרלוונטיות לכאורה של רעיון ההכרעה הצבאית, ועליית הרעיון של אכיפה וענישה כלפי הגורם המדינתי. לטענת אורטל וידעי, הניסיון מורה כי הפרדיגמה הזו מגיעה למבוי סתום, ולרוב לא משיגה את מטרותיה. הקושי הוא גם אופרטיבי (קושי של צה"ל לייצר רציפות בלחימה) וגם אסטרטגי (קושי להשיג את ההרתעה בפועל). בפועל, האסטרטגיה הישראלית מוּנעת יותר מרצון להימנע מסיכונים מאשר מרצון להגיע להישגים אסטרטגיים. לאור זאת, הם טענו כי יש לייצר בצה"ל תשתית תפיסתית ומעשית שתאפשר לחזור לגישה ההכרעתית של צה"ל מול כוחות אויב. שש שנים לאחר מכן פרסם אורטל את מאמרו "להדליק את האור, לכבות את האש", ובו שירטט גישה הכרעתית אלטרנטיבית לצה"ל נגד צבאות-הטרור מבוססי הטילים, מבוססת תמרון התקפי החותר לקרבה למערכי השיגור של האויב ומצויד ביכולות יירוט קדמיות ותקיפה מהירה של מקורות הירי. האלוף אהרון חליוה, ששירת כראש אגף המבצעים בצה"ל במהלך מבצע "שומר החומות", פרסם טור באתר מרכז דדו תחת הכותרת "לשלול את הרקטות", ובו קרא לקדם את גישת "כיבוי האש" שהציג אורטל. עשר שנים מאוחר יותר חזרו ידעי ואורטל לאותו דיון, והפעם בהקשר של האתגר האיראני והאיום הרב-זירתי המתפתח. מסקנתם הייתה כי המפתח להתאמת צה"ל לאתגר האיראני המתהווה מצוי בפיתוח כוח יבשתי עצמאי יותר שיהיה מסוגל להסיר את איום האויבים במעגל ראשון, כלומר להכריעם, ולשחרר כך את חיל האוויר ומרכיבי מודיעין קריטיים כדי שיוכלו לשמש כזרוע אסטרטגית ארוכה. בראיון שנתן Times of Israel הסביר אורטל כי ההימנעות מתמרון התקפי ברוב המבצעים האחרונים קשורה בפשטות לחוסר יכולתו של התמרון לעצור את מתקפת האש לעורף ישראל. לשיטתו זהו אתגר שצריך וגם ניתן לטפל בו. באפריל 2024, במהלך המלחמה בעזה, ניתח אורטל בראיון את אתגרי ההגנה בדרום והזהיר מתפיסת אזור החיץ החדש כמענה מבצעי מספק.<ref></ref>

== משמעויות מעשיות ==
אורטל עסק בסוגיות מרכזיות שבהן עסקו צה"ל ומדינת ישראל בשנים האחרונות, ובהן התמרון היבשתי, תופעת איום המנהרות, איום הרקטות והטילים, ומערכת הלמידה וההשתנות של צה"ל. במחקרו על סוגיית התפתחות איום המנהרות חוצות הגבול הוא ביקר את מערכת הלמידה האסטרטגית של צה"ל. במחקר אחר בנושא, "במעמד צד אחד" שפורסם גם בכתב העת Res Militaris, הצביע על הקשר בין איום הרקטות מעזה לבין חופש החפירה היחסי ממנו נהנה חמאס עד 2014. מסקנתו היא שהיעדר מענה צבאי לאיום הרקטות הוא מרכיב חסר באסטרטגיה המדינית של התנתקות וסיום סכסוכים, והוא מסביר קריטי להתהוות תופעת המנהרות. המחקר זכה לשבחים כ"נוקב ומבריק".

אורטל שימש כגורם משמעותי בתהליכי חשיבה אסטרטגיים שהתקיימו באמ"ן ("מעשה אמ"ן") ובזרוע היבשה ("יבשה באופק"). שני התהליכים מתארים בחינה ביקורתית של התפקוד של המערכים למול השינוי בעולם, ומענה תוך שימוש בפוטנציאל של העולם המשתנה, בעיקר מתחום הפיתוח הטכנולוגי. בשני המקרים, אורטל חזר לתהליך כעבור מספר שנים ובחן מדוע השינוי המקווה לא הצליח ברמה המקווה.

=== דיגיטציה ורשתות בצה"ל ===
אחד הנושאים שבהם אורטל עוסק באופן שיטתי הוא נושא הדיגיטציה והרתימה של עולם הרשתות לכדי פרדיגמת לחימה התואמת את הפוטנציאל של המהפכה התעשייתית הרביעית. אורטל עסק בכך הן במסגרת "מעשה אמ"ן", תהליך אסטרטגי שנערך באגף המודיעין של צה"ל בשנים 2010–2011 בראשות ראש אמ"ן, האלוף אביב כוכבי, וכן במסגרת תהליך "יבשה באופק" של זרוע היבשה בשנים 2014–2017 בראשות מפקדי הזרוע אז – האלוף גיא צור ואחריו האלוף קובי ברק.
== ספריו ==
* המלחמה שלִפְנֵי, הוצאת משרד הביטחון, 2022. ([https://www.makorrishon.co.il/shabbat/552033/ ראה ביקורת ספרות])

==קישורים חיצוניים ==

* ישי שנרב, [https://www.makorrishon.co.il/opinion/683995/ שבעה וחצי חודשים לפני השבת השחורה, תא"ל אחד התריע מפני הסכנה], מקור ראשון, 21 באוקטובר 2023

* 
* [https://youtu.be/AK9bXbvLwZQ?si=IEElySskzbsje-lD פודקאסט (הסכת) אפרכסת, אמיר אורן מארח את ערן אורטל, פברואר 2024]
;מאמרים פרי עטו
* 
* 
* 
* 
* 
* 
* 
* 
* 
* "על העברת מלחמות האש לשטח האויב ועל הכרעה פרדיגמטית", מרכז המחקר של המכללה לביטחון לאומי, מרץ 2013
* 
* 
* – המאמר זכה במקום הראשון בתחרות פרס הרמטכ"ל לכתיבה צבאית לשנת 2016
* 
* 
* 
* 
* 
* 
* ערן אורטל ותא"ל במיל' מאיר פינקל, [https://www.idf.il/media/sxnpvcuh/כרייה-יצירתית-מהעבר-20-21.pdf כרייה יצירתית מן העבר בחינה ביקורתית של תפיסות באמצעות היסטוריה התפתחותית], בין הקטבים, יולי 2019, עמ' 261–276
* ערן אורטל וסא"ל (במיל') פלג, [https://www.idf.il/אתרי-יחידות/מרכז-דדו/גיליון-22-23-בט-ש-ג/זה-הקטן-גדול-יהיה-החמצת-התהוויות-במטה-הכללי-איום-המנהרות-והתווך-התת-קרקעי-כמקרה-בוחן-תא-ל-אורטל-וסא-ל-במיל-פלג/ "זה הקטן גדול יהיה" – איום המנהרות והתווך התת-קרקעי כמקרה בוחן], בין הקטבים 22, אוקטובר 2019, עמ' 33–61
* [https://www.idf.il/אתרי-יחידות/מרכז-דדו/גיליון-28-30-עליונות-ותר-ש/עולים-להתקפה-מסגרת-תיאורטית-לתכנית-תנופה-תא-ל-ערן-אורטל/ עולים להתקפה: מסגרת תאורטית לתוכנית 'תנופה'], בין הקטבים 28, אוקטובר 2020, עמ' 35–49
* ערן אורטל וסא"ל (במיל') ד"ר אלבו, [https://www.idf.il/אתרי-יחידות/מרכז-דדו/גיליון-28-30-עליונות-ותר-ש/תעצרו-את-ההיסטוריה-אני-רוצה-לרדת-תא-ל-אורטל-וסא-ל-במיל-ד-ר-אלבו/ תעצרו את ההיסטוריה אני רוצה לרדת], בין הקטבים 28, אוקטובר 2020, עמ' 81–96
* [https://www.idf.il/אתרי-יחידות/מרכז-דדו/גיליון-31-32-יבשה-ב/ערן-אורטל-להדליק-את-האור-לכבות-את-האש/ להדליק את האור, לכבות את האש - התורה כולה על רגל אחת], בין הקטבים 31-32, פברואר 2021
* - [https://strategicassessment.inss.org.il/en/articles/the-fly-on-the-elephants-back-the-campaign-between-wars-in-israels-security-doctrinee/ לגרסה באנגלית]
* [https://www.idf.il/אתרים/מרכז-דדו/בקרוב-גיליון-מעגש/להתיש-את-החתול-אסטרטגיה-תחרותית-למלחמת-ההתשה-הישראלית-איראנית-תאל-אורטל/ להתיש את החתול - אסטרטגיה תחרותית למלחמת ההתשה הישראלית-איראנית], בין הקטבים 35, דצמבר 2021
* תמיר ידעי וערן אורטל, [https://www.idf.il/אתרי-יחידות/מרכז-דדו/גיליון-39-איראן-ורב-זירתיות/תנו-למטכ-ל-לנצח-המפתח-להתמודדות-עם-איראן-נמצא-בפיתוח-הכוח-הטריטוריאלי-אלוף-תמיר-ידעי-ותא-ל-ערן-אורטל/ תנו למטכ"ל לנצח: המפתח להתמודדות עם איראן נמצא בפיתוח הכוח הטריטוריאלי], בין הקטבים 39, אוקטובר 2022
* כ[https://www.idf.il/%D7%90%D7%AA%D7%A8%D7%99-%D7%99%D7%97%D7%99%D7%93%D7%95%D7%AA/%D7%9E%D7%A8%D7%9B%D7%96-%D7%93%D7%93%D7%95/%D7%9E%D7%90%D7%9E%D7%A8%D7%99%D7%9D-%D7%95%D7%AA%D7%95%D7%9B%D7%9F-%D7%9E%D7%A7%D7%95%D7%95%D7%9F/%D7%9B%D7%A9%D7%94%D7%94%D7%92%D7%A0-%D7%90-%D7%A4%D7%92%D7%A9%D7%94-%D7%90%D7%AA-%D7%94%D7%94%D7%AA%D7%A7%D7%A4%D7%94-%D7%95%D7%99%D7%9B%D7%95%D7%97-%D7%9E%D7%A7%D7%A6%D7%95%D7%A2%D7%99-%D7%91%D7%99%D7%9F-%D7%94%D7%92%D7%A0%D7%94-%D7%95%D7%9E%D7%AA%D7%A7%D7%A4%D7%94-%D7%95%D7%91%D7%A1%D7%95%D7%A4%D7%95-%D7%94%D7%A1%D7%9B%D7%9E%D7%94-%D7%9E%D7%A4%D7%AA%D7%99%D7%A2%D7%94-%D7%AA%D7%90-%D7%9C-%D7%A8%D7%9F-%D7%9B%D7%95%D7%9B%D7%91-%D7%95%D7%AA%D7%90-%D7%9C-%D7%A2%D7%A8%D7%9F-%D7%90%D7%95%D7%A8%D7%98%D7%9C/ שההגנ"א פגשה את ההתקפה: ויכוח מקצועי בין הגנה ומתקפה, ובסופו הסכמה מפתיעה] – תא"ל רן כוכב ותא"ל ערן אורטל, בין הקטבים, אתר מרכז דדו, 5/10/23
* [https://besacenter.org/he/מלחמת-עזה-2023-והמלחמה-שאחריה/ מלחמת עזה 2023, והמלחמה שאחריה, פברואר 4, BESA 2024]
* [https://besacenter.org/he/אסטרטגיה-בת-קיימא-עקרונות-לעדכון-האסט/ אסטרטגיה בת קיימא – עקרונות לעדכון האסטרטגיה ותפיסת הביטחון הישראלית, BESA אפריל 2024]
* [https://besacenter.org/he/%d7%9c%d7%97%d7%9c%d7%a5-%d7%90%d7%aa-%d7%94%d7%9e%d7%9c%d7%97%d7%9e%d7%94-%d7%a9%d7%99%d7%a7%d7%95%d7%9d-%d7%a2%d7%96%d7%94-%d7%94%d7%95%d7%90-%d7%99%d7%95%d7%96%d7%9e%d7%94-%d7%94%d7%aa%d7%a7/ לחלץ את המלחמה – שיקום עזה הוא יוזמה התקפית], BESA מאי 2024
* [https://www.israelhayom.co.il/news/defense/article/15925019 "חרבות ברזל" היא שיאה של מלחמה ארוכה שניהלנו לא נכון "ישראל היום" 17 יוני 2024]
* [https://besacenter.org/he/%d7%9c%d7%a0%d7%a6%d7%97-%d7%91%d7%9e%d7%9c%d7%97%d7%9e%d7%aa-%d7%a9%d7%9c%d7%95%d7%a9%d7%99%d7%9d-%d7%94%d7%a9%d7%a0%d7%99%d7%9d/ לנצח במלחמת שלושים השנים BESA יוני 2024]
* [https://besacenter.org/he/%d7%9e%d7%9c%d7%97%d7%9e%d7%94-%d7%91%d7%a6%d7%a4%d7%95%d7%9f-%d7%aa%d7%a7%d7%a6%d7%99%d7%91-%d7%94%d7%91%d7%99%d7%98%d7%97%d7%95%d7%9f-%d7%95%d7%90%d7%a1%d7%98%d7%a8%d7%98%d7%92%d7%99%d7%94/ מלחמה בצפון, תקציב הביטחון ואסטרטגיה BESA יוני 2024]
* [https://besacenter.org/he/%d7%9c%d7%90-%d7%92%d7%91%d7%95%d7%9c-%d7%97%d7%96%d7%99%d7%aa/ לא גבול. חזית, BESA יולי 2024]
* [https://besacenter.org/he/%d7%9c%d7%90%d7%a8%d7%92%d7%9f-%d7%90%d7%aa-%d7%94%d7%a9%d7%9e%d7%99%d7%9d-%d7%9e%d7%97%d7%93%d7%a9/ לארגן את השמים מחדש] BESA יולי 2024

* Janes Magazine, [https://www.janes.com/osint-insights/defence-and-national-security-analysis/post/opinion--rapid-capability-advancement-can-enable-israel-to-decisively-defeat-hizbullah-and-break-its-strategic-stalemate Rapid capability advancement can enable Israel to decisively defeat Hizbullah and break its strategic stalemat]e, October 2024

==הערות שוליים==

קטגוריה:חברי גרעיני נח"ל
קטגוריה:בוגרי אוניברסיטת תל אביב
קטגוריה:בוגרי המכללה לביטחון לאומי
קטגוריה:תתי-אלופים בצה"ל
קטגוריה:ישראלים שנולדו ב-1971
קטגוריה:מפקדי מרכז דדו לחשיבה צבאית בינתחומית